Lekvárový džem

Dávid Matuš

Autor

Vydavateľ

Licencia

Vydanie

Autor obálky

Dávid Matuš

Greenie knižnica

CC-BY-NC-ND

Prvé (2022)

Stanislav Hoferek

O knihe

Lekvárový džem je veselá a pozitívna báseň z neveselých časov, kde ani pozitívne nie je vždy pozitívne. Avšak človek sa nemá len trápiť, ba naopak. Keď prídu ťažké dni, o to viac by sa mal zameriavať na všetko, čo mu prináša radosť lebo presne tá radosť, smiech a láska je liek, ktorý možno hľadá.

Otvorte opatrne viečko a naberte si na konček pršteka kúsok lekvárového džemu. Ako lekvárový džem chutí? Má presne takú chuť, po ktorej vaše chuťovozmyslové poháriky túžia. Vychutnajte si ho plnými dúškami, najviac, ako to len je možné. Je tu pre vás. Dobrú chuť!

Obsah

Lekvárový džem 1

O knihe 2

Obsah 3

Daj si šancu 4

Zoznámme sa 7

Výzva 12

Slová 13

Hokejová 16

Pocit slobody 18

Lahôdky 19

Trpaslík 21

Úspech 22

#SomHrdaDisketa 23

Disketa 24

Oblaky 25

Pár slov 27

Vzájomná láska 28

Všetci 29

Talent žien 31

Talent mužov 32

Výzva II 33

Inšpirovaný 34

Mám čas 35

Chvíľa po chvíli 37

Úprimnosť 39

Jablčná symfónia 40

Talent žien II 42

Talent mužov II 43

V očiach máš 44

Zaslúžime si byť šťastní 48

Ver 50

Si to ty 52

Daj si šancu

Daj si šancu,

prosím dopraj si šancu

daj si šancu

zažiariť,

čo cítiš vysloviť

daj si šancu žiť,

nadýchnuť

sa zhlboka,

pozrieť dohora

život je hra

nemusí byť zlá,

presne tak-

môže byť veselá

Daj si šancu

znova zažiť

ten dar, lásku,

život ponúka,

život toho ponúka mnoho

Daj si šancu

kráčať po cestách

ktorým dôveruješ

nie po tých

ktoré ti určili,

daj si šancu myslieť,

myslieť na to čo chceš,

nie na to čo ti kážu

držať v hlave

lebo to čo si v nej držal

vtedy

je to čo žiješ práve...

Daj si šancu pocítiť

že si to dokázal,

predstav si tú emóciu

práve teraz

a ži podľa nej

jedna a jedna

je zelená,

ver svojmu snu,

nemusia mu veriť ostatní

dôležité je že ty vieš

čo pre teba znamená

Daj si šancu

otvoriť oči

a vidieť

všetko to,

čo je pred tebou

daj si šancu veriť

a myseľ sa ti spojí

so zemou

aj celým vesmírom

daj si šancu

si jedinečným autorom

svojho príbehu...

Zoznámme sa

Už si ani neviem predstaviť

deň bez hudby a smiechu

možno to je dôvod

prečo nie som

najlepším parťákom

na vážne rozhovory

Je zvláštne

že často neviem

čo povedať

ale nerobí mi

žiaden problém

začať sa unášať

úplnými blbosťami

Som často zamyslený

nie preto, že by ma

niekto nudil

len je v ten moment proste

predstava zaujímavejšia...

Ešte stále nedokážem

niekomu priznať

čo cítim

ale nikdy mi nerobilo

komukoľvek povedať

čo sa mi nepáči...

K dokonalosti

mám na míle ďaleko

ale našťastie

o ňu neusilujem

a nehľadám

ju ani v druhých...

Snažím sa ľudí

rozosmiať

a povzbudiť

aj za cenu,

že sa strápnim...

Predstavivosť

je pre mňa očarujúcejšia

ako tituly

Som rád,

že sme sa minuli

keď rozprávaš

len o tom zlom

Neraz som nezapadal

lebo som bol iný

dnes som vďačný,

že som si

svoju inakosť zachoval

Nie som technický typ

ale rád sa púšťam

do technických vecí

aby som dokázal,

že som v tom skutočne ľavý

Keď sa niekto smeje na môj účet...

nevadí- smiech je zdravý

Nerád súťažím

lebo mi nikdy nejde

o to byť lepší

ako niekto druhý,

snažím sa byť

najlepšou verziou seba

preto mi neprekáža

keď v niečom

nie som najlepší

lebo viem,

že som do toho

dal všetko

a že to bude

nabudúce lepšie...

Verím, že sa sny plnia

každému,

kto svojim snom

veriť neprestal

ani keď sa nezhmotnili

už po pár nociach

Je toho veľa ale vieto čo?

Viac neprezradím

Som vďačný

za každého jedného z vás

kto číta tieto riadky

a neviem sa dočkať

na vašu spätnú väzbu,

o ktorú vás prosím

a za ktorú už teraz ďakujem

nech bude akákoľvek

...Tak, to som ja.

Volám sa Dávid,

teší ma

Výzva

Usmej sa

keď si už niekedy ľúbil

Usmej sa

keď si už niekomu veril

a keď ťa dotyčný sklamal,

usmej sa keď si veriť,

veriť ešte neprestal

...keď si už spravil chybu

usmej sa

Usmej sa

lebo si silnejší,

silnejšia

ako si možno

dokážeš predstaviť

Slová

Všetci si aspoň raz

vypočujeme slová

ktoré všetko zmenia

aj v nehe môže byť

kúsok zlosti

a v hneve a kritike

kus čistej lásky

tie slová

si zaslúži počuť každý

Slová ktoré zmenia

doterajšie myslenie,

pohľad ktorým hľadíme

na tento svet

slová ktoré otvoria

doposiaľ oči zavreté

a pochybnosti ako odviate

vetrom pominú

bozkom nezmiznú

tie chvíle spoločné-

po prvom bozku

to ešte len začne...

Ach, tieto slová

chce počuť asi každý z nás

aj keď sa ich

možno trochu desí

po nich prídu zmeny

a nové- veľké kroky

po boku tej ženy

a toho muža

ktorý to všetko zlé

na dobré zmení

Všetci si aspoň raz

vypočujeme slová

ktoré všetko zmenia

po jednom konci

niečo nové začína

tak otvorme oči

novým príbehom,

novým spomienkam

nových skúsenostiam

a zážitkom

vyplňme prázdno

krásnym snom

kráčajme vzpriamene

s láskou a pokorou

na pamäti majme,

že to my sme

niekoho radosťou

nezahoďme možnosť

toho niekoho

spoznať

pozrieť mu do očí

a možno

sa aj zamilovať

Hokejová

Koľkokrát si už bol

zrazený na kolená

koľkokrát si hľadal

v sebe silu vstať

poháňaný potleskom

do situácie ktorú prežili sme

so zatajeným dychom

nie si v tom len ty

ale spolu ako tím,

ako tím...

Nech to dopadne akokoľvek

dokázali ste že človek

dokáže vstať a prekonať

svoj strach,

nájsť druhý dych

a zvíťaziť

aj keď mnohí už

prestávali veriť

V malej krajine

nie sú ľudia

s malým srdcom

v priateľstve, v rodine

v láske a dôvere

spoločne tím dokáže

niečo úžasné

Nech to teraz dopadne akokoľvek,

nevzdajme sa, nevzdajme

hrajme aj naďalej našu hru

a príde deň kedy sa

zlato v srdci objaví aj na krku...

Pocit slobody

Jedným z najoslobujúcejším

pocitom je prehovoriť

keď máme čo povedať,

nemlčať, vysloviť názor

a prestať sa báť

byť sebou

Lahôdky

V lahôdkach

na mňa pani

hádže zvodný kukuč

pregúlené oči

"nech si vyberie už- už!"

tón hovorí za všetko

rýchlo si vybrať a ísť

úsmev ako poistka, náhodou,

keby sa rozhodnem ešte prísť

niekedy...

ale rýchlo si vybrať

neviem, nie, nie, nie!

predo mnou

samé delikatesy

ktoré nepoznám

"dobrý deň, dáte si?"

"dobrý deň, dám"

prikývnem

len ukážem prstom

lebo názov nevyslovím

tak to dopadá keď chcem

recept s niečím novým

"dvadsať deka"

"tu máte štyridsať,

dovi a vďaka"

Trpaslík

Ten trpaslík v hlave

pomaly už triezve

ten trpaslík už dnes vie

že nemusí hovoriť hocikomu

čo cíti a čoho sa bojí

vpísané očiach je to všetko

ako vyryté do stromu

večným tušom

aj keď nie je chyba

ale odvaha, keď sa

rozhodol žiť srdcom

už vie komu veriť a komu nie

ale nie je nikoho-

len svojim sudcom

preto nesúdi

tamtoho ani toho

aj keď za niektorým rohom vidí zlo

rozhodol sa stále veriť v dobro...

Úspech

Neuspeješ keď to robíš pre niekoho iného,

uspeješ keď sa snažíš pre seba

a keď uspeješ- neočakávaj fanfáry

lebo aj tak si to nerobil pre ne,

ale pre seba...

#SomHrdaDisketa

Môžem stokrát vojsť do miestnosti

a zabudnúť, na čo som tam šiel

ale som si istý!

že na stoprvý zabudnem znova

Disketa

Dámy, uvedomte si,

že muž je ako disketa

preto si dobre zvážte

čím zaplníte jeho pamäť

#somhrdoudisketou

Oblaky

Padli

padli oblaky

padli oblaky

na nás

milujem ten pocit

čas v opojení

tvojho dychu

padli oblaky

možno sila zvyku

ale ja verím

že skúšajú stále

niečo nové

padli na nás

objali nás

prebrali nás

vidíme sa

ty mňa a

ja zas teba

padli oblaky

oblaky z neba

padli na nás

aby otvorili oči

doposiaľ zavreté

milujem ten pocit

keď zrazu vyprchajú

ako odviate

vetrom chvíle stresu

keď ma tvoje objatie

do toho šťastia zavedie

opäť

Pár slov

Ahoj, chcem ti len povedať, že...

máš na to a zvládneš to.

Vzájomná láska

Vzájomná láska – to je keď

sa dokážeme smiať

na vlastnej hlúposti,

vidieť svoje chyby,

aj chyby toho druhého

a napriek tomu všetkému

stále milovať

Vzájomná láska – to je keď

sa podelíte o poslednú makronku

alebo o šál v zime,

vzájomná láska- to je asi

keď aj počas trucu

túžite po tom, že vás objíme

Ach, tá láska...

každý ju chápe úplne inak

ale cíti sa podobne,

ach tá láska...

nakoniec jej uveria všetci

v tú pravú chvíľu

keď spoznajú

vlastnú budúcnosť

v očiach iného človeka

Všetci

Všetci sa občas,

občas bojíme

ale aspoň,

aspoň vieme

že nám na tom záleží

Všetci sme občas,

občas tí ktorí nevedia

a nevidia ani keď,

keď to máme pred nosom

Všetci sme možno

pre niekoho tí

ktorých nemajú v láske

a tí ktorí sklamali

v niečom a niekoho

nie- ani jeden z nás

nie je dokonalý

Všetci sme občas,

občas tí ktorí

myslia sebecky...

Všetci sme

pre niekoho hrdinom

všetci sme

tým tvorcom

ktorý sníva...

každého z nás

zohrieva ten sen

ktorý v nás býva

aspoň tomu chcem,

chcem veriť

lebo kde chýba sen-

chýba iskra

ktorú som neprestal,

ešte stále neprestal hľadať

v očiach človeka

#dovolmesisnivat

Talent žien

Ženy majú neuveriteľný talent

zmeniť byt na nepoznanie

bez toho aby si to muž všimol

Talent mužov

Určite sa nejaký nájde...

Výzva II

Nájdi si chvíľu

len tak zavrieť oči

a predstav si

svoju vysnívanú budúcnosť

Precíť ju

celým srdcom,

celým bitím,

precíť to...

Inšpirovaný

Poznám Mozarta

ale hrá mi 2Pac

nemal som dobré známky

ale nie som hlupák

rovnako ako pri písaní

prvej knihy

inšpirovaný slovami

Forrestovej mami

„Pre hlupáka každý hlúpy"

Mám čas

Nie že by som nemal čas

mám ho toľko

koľko ho máte vy

chýba mi

len ten záujem

riešiť tie sprostosti

kto si čo o kom myslí

keď chceš ohovárať

a klebetiť

bežkaj si radšej k záchodu

vytrieť r...

Vytri si ten rýľ,

nehanbi sa keď

pod veselé video

píšeš svoje názory

o tom zlom čo deje sa

a čakáš pochopenie,

lajčíky ale nedočkáš sa

politické názory

si píš pod videá

na to určené

a nie všade kde

sa dá zanechať komentík

naozaj máš tak smutný život

že potrebuješ šíriť hlúposti?

Nie že by som nemal čas

mňa len nebaví

riešiť čo si o mne myslíš

keď v každom hľadáš len chyby

nemusíme sa porovnávať

aj tak jediný dokonalý si ty

ja mám chýb haldy

tak prosím- vyber si ktorú chceš

ale nezaťažuj ma tým- sám si ju rieš

nie že by som nemal čas

mám ho toľko

koľko ho máte vy

chýba mi

len ten záujem

riešiť tie sprostosti...

Chvíľa po chvíli

Nepozerám televíziu,

nečumím ani na všetky tie správy

snažím sa žiť chvíľu po chvíli

túžim užiť si ju-

prvú aj poslednú

plnými dúškami

kto ma pozná vie

že nechce sa mi

tráviť čas tým čo ma nebaví

snažím sa užiť si ten život-

chvíľu po chvíli

poskladať ten veľký moment

nádhernú spomienku

aj keď sme nevytvorili tú dokonalú fotku,

netreba jediný koment

na to aby sme boli šťastní

a to je to na čom mi záleží...

Na šťastí záleží

poďme si ho

spoločne poskladať

chvíľu po chvíli

úsmev, ktorý presvieti

mračná oblohy.

smiechom

hneď sa rozjasní

v srdciach

Úprimnosť

Keď žena povie

„buď ku mne úplne úprimný,

neklam...“

ešte neznamená,

že muž za svoju poslušnosť

a úprimnosť

nestrávi noc na gauči

Jablčná symfónia

Basa vábi svojim

hlbokým hlasom

ruka v ruke

husle majú iný,

iný názor

roztancujú vietor,

a vietor vyzve k tancu

vetvičky stromov

do rytmu hymny

pianovou pastelkou

zatrasú sa jablká

ale nespadnú ďaleko

od stromu

až na to jedno

ktoré túži po poznaní

a učiť sa čo znamená ľúbiť,

čo je to tá láska

a ako môže byť

občas bolestná

ale aj tak krásna

Bicie utíšia hádku

huslí s basou,

naučia sa kráčať

cestou spoločnou

aj keď možno

k iným cieľom

ale zíde sa spoločnosť

a piano

na záver dňa

pod hviezdnou oblohou

uloží ich ku spánku

spevák potichučky

zaželá krásne sny

ako to robí,

že je stále usmiaty?

spevák potichučky

zaželá krásne sny

ako to robí,

že je stále usmiaty?

Talent žien II

…Vyčítať mužovi jeho zvyky

tak aby to neznelo ako výčitka

...potom sa ale nedivte,

že sa na tom ani nesnažíme popracovať...

najväčšou pravdepodobnosťou

sme ani nepochopili, že vám na nás niečo vadí

Talent mužov II

Behom chvíľky spraviť z jedného desať

V očiach máš

Ukáž mi tvoju tvár,

pozri sa na mňa

tam skrývaš sa,

tam ukrývaš všetko

čo sa bojíš vysloviť

a priznať si

ukáž mi tvoju tvár,

ukáž mi tvoju tvár,

pozri sa na mňa

viem, ja viem

že tam skrývaš sa

v očiach máš

všetko nevyslovené

Ukáž mi úsmev

lebo v očiach máš

ukáž mi úsmev

lebo v očiach máš

obraz maľovaný

pocitmi tvojimi

nie je to slabosť

ale odvaha

úsmevom ukázať

čo vyhráva

v tebe

Ukáž mi tvoju tvár,

pozri sa na mňa

lebo v očiach máš

všetko čo hľadáš

v očiach máš

všetko čo potrebujem

ukáž mi tvoju tvár,

tvoju pravú tvár

lebo tú na tebe milujem

V očiach máš

toto všetko

a ešte oveľa viac

v očiach máš,

v očiach máš...

pozri sa na mňa...

ukáž mi tvoju tvár,

tvoj úsmev...

Ukáž mi tvoju tvár,

ukáž mi tvoju tvár,

pozri sa na mňa,

pozri na mňa

a prečítaš

v mojich očiach

to, čo na srdci mám

to čo tam mám

patri ti,

pozri sa na mňa

navždy ty

budeš mať miesto

v mojom srdci

tvoj pohľad hojí

rany na duši

tvoj pohľad vedie ma

na miesto kde si...

V očiach máš

oveľa viac

v očiach máš

všetok čas,

hviezdy,

nádej

v očiach to proste máš

a ja len dúfam

že si to uchováš navždy

Zaslúžime si byť šťastní

Keby môžem dať

radu mladšiemu ja

bolo by to, že nestojí

za to stáť tam kde stoja

všetci ostatní

a že nemusí byť nešťastný

len preto lebo nevidia

to čo v ňom je,

nech oči otvorí

keď to často nevidí

ani on sám,

nech neverí

tým slovám

ktoré ho

držali pri zemi

keď chcel vzlietnuť

Dnes si nerobím

vrásky z budúcnosti

lebo viem že plnia sa

a splnia sa sny

nie už si nerobím

vrásky od toho strachu

lebo jediné ktoré stoja

za to sú tie od smiechu

preto sa smejem,

smejem a smejem sa

z tých maličkostí žitia

Zmenil som sa, viem

už píšem pre ten úsmev,

pre radosť

šťastie v smutnej dobe

predsa nie je hriech

robme čo nás baví

a zmeňme tú dobu

na takú

v ktorej bude znieť smiech,

zmeňme tú dobu

na takú

v ktorej bude znieť smiech,

náš smiech

pretože smiech

je liek

Zaslúžime si

byť šťastní

Ver

Ver, ver

v sny

a sny uveria

v teba,

uveria že

o ne skutočne

stojíš,

že máš záujem

užiť si ich realitu

Ver, ver

v seba a

tvoja sila

o ktorej

možno

ani netušíš

vzrastie s

odhodlanosťou,

šťastie s

dokonalosťou

nenájdeš

Objavíš ho tam

kde sa naučíš

milovať chybičky

ver, ver

a budeš žiť navždycky

ako ten

kto veril do

posledného nádychu

Ver, ver

že to všetko

naozaj

možné je,

ver, ver

tvoja viera vie

spoločne s tebou

robiť zázraky

Ver, ver na ne

lebo kto prestane

nikdy ich nespozná,

nikdy sa nestane

ver, ver, a

všetci uveria v teba

Si to ty

Si to ty

áno ty,

si to ty,

áno ty

kto hýbe svetmi

máš neoceniteľnú hodnotu

si to ty,

áno ty

nie len to, čo sa blyští

má tvár pokladu

je dôležité čím zalievaš

v sebe tú záhradu,

s tými všetkými kvetmi

ktoré sa ukrývajú v tebe

je život naozaj pestrý,

život je pestrý

Si to ty,

áno ty

kto drží v rukách pero

a štetec

ktorým si tvorí

vlastný osud

si to ty

jedine ty

kto ho má vo svojich rukách

keď sme niekedy dovolili

aby si ho vzali iní,

vezmime si ho späť

lebo si to ty,

iba ty

kto vidí tvojimi očami svet

Si to ty

kto mi dáva

nádej a vieru

že aj to dobré

sa stáva,

si to ty

kto sníva

tak si dovoľ

snívať vo veľkom

nie je to hamižnosť

ale cnosť

Si to ty

áno ty,

si to ty

áno ty

kto hýbe svetmi

váž si toho

kto dokáže

pohnúť s tvojim,

dovoľ si snívať

lebo snívaním sa stávaš živým

#DovolSiSnivat

Table of Contents

Lekvárový džem 1

O knihe 2

Obsah 3

Daj si šancu 4

Zoznámme sa 7

Výzva 12

Slová 13

Hokejová 16

Pocit slobody 18

Lahôdky 19

Trpaslík 21

Úspech 22

#SomHrdaDisketa 23

Disketa 24

Oblaky 25

Pár slov 27

Vzájomná láska 28

Všetci 29

Talent žien 31

Talent mužov 32

Výzva II 33

Inšpirovaný 34

Mám čas 35

Chvíľa po chvíli 37

Úprimnosť 39

Jablčná symfónia 40

Talent žien II 42

Talent mužov II 43

V očiach máš 44

Zaslúžime si byť šťastní 48

Ver 50

Si to ty 52